CELEX: 62013CN0516
Language: el
Date: 2013-09-27 00:00:00
Title: Υπόθεση C-516/13: Αίτηση προδικαστικής αποφάσεως, την οποία υπέβαλε το Bundesgerichtshof (Γερμανία) στις 27 Σεπτεμβρίου 2013 — Dimensione Direct Sales s.r.l., Michele Labianca κατά Knoll International S.p.A.

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/24
            
         Αίτηση προδικαστικής αποφάσεως, την οποία υπέβαλε το Bundesgerichtshof (Γερμανία) στις 27 Σεπτεμβρίου 2013 — Dimensione Direct Sales s.r.l., Michele Labianca κατά Knoll International S.p.A.
   (Υπόθεση C-516/13)
   2013/C 367/42
   Γλώσσα διαδικασίας: η γερμανική
   
      Αιτούν δικαστήριο
   
   Bundesgerichtshof
   
      Διάδικοι στην υπόθεση της κύριας δίκης
   
   
      Εναγόμενοι και αναιρεσείοντες: Dimensione Direct Sales s.r.l., Michele Labianca
   
      Ενάγουσα και αναιρεσίβλητη: Knoll International S.p.A.
   
      Προδικαστικά ερωτήματα
   
   
               1)
            
            
               Περιλαμβάνει το δικαίωμα διανομής, κατά το άρθρο 4, παράγραφος 1, της οδηγίας 2001/29/ΕΚ (1), το δικαίωμα προσφοράς στο κοινό προς απόκτηση του πρωτοτύπου ή αντιγράφου του έργου;
               Σε περίπτωση καταφατικής απαντήσεως στο πρώτο ερώτημα:
            
         
               2)
            
            
               Περιλαμβάνει το δικαίωμα προσφοράς στο κοινό προς απόκτηση του πρωτοτύπου ή αντιγράφου του έργου όχι μόνο προτάσεις προς σύναψη συμβάσεως, αλλά και διαφημίσεις;
            
         
               3)
            
            
               Υφίσταται προσβολή του δικαιώματος διανομής και όταν ως εκ της προσφοράς δεν επακολουθεί απόκτηση του πρωτοτύπου ή αντιγράφων του έργου;
            
         
      (1)  Οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10).